
	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
2. Noteikt Ārlietu ministriju par atbildīgo institūciju plāna īstenošanā. Ārlietu ministrijai plānā paredzētos pasākumus īstenot sadarbībā ar Aizsardzības ministriju, Ekonomikas ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Labklājības ministriju, Sabiedrisko elektronisko plašsaziņas līdzekļu padomi, Sabiedrības integrācijas fondu, Valsts kanceleju, Veselības ministriju un Vides aizsardzības un reģionālās attīstības ministriju.
	Iebildums
Lūdzam rīkojuma projekta 2. punktā svītrot Finanšu ministriju, ņemot vērā, ka Finanšu ministrija nav atbildīgā vai līdzatbildīgā institūcija plānā paredzēto pasākumu īstenošanā.
Piedāvātā redakcija
-
	Zinta Vilcāne (FM)

	2.
	Rīkojuma projekts
3. Ministrijām un citām institūcijām plānā paredzēto pasākumu īstenošanu 2024. gadā nodrošināt no piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2024. gadā un turpmākajos gados izskatīt Ministru kabinetā kārtējā gada valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem priekšlikumiem prioritārajiem pasākumiem atbilstoši valsts budžeta finansiālajām iespējām.
	Iebildums
Lūdzam precizēt rīkojuma projekta 3. punktu un izteikt piedāvātajā redakcijā.
 
Piedāvātā redakcija
3. Ministrijām un citām institūcijām plānā paredzēto pasākumu īstenošanu 2024. gadā nodrošināt piešķirto valsts budžeta līdzekļu ietvaros. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2025. gadā un turpmākajos gados izskatīt Ministru kabinetā likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem priekšlikumiem prioritārajiem pasākumiem atbilstoši valsts budžeta finansiālajām iespējām. Ja valsts budžeta likumprojekta sagatavošanas procesā papildu valsts budžeta finansējums plānā paredzēto pasākumu īstenošanai netiek piešķirts vai tiek piešķirts daļēji, tad plāna izpildē iesaistītajām institūcijām nodrošināt, ka tiek īstenoti tie plānā paredzētie pasākumi, kurus var nodrošināt piešķirto valsts budžeta līdzekļu ietvaros.
 
	Zinta Vilcāne (FM)

	3.
	Plāna projekts
Plāna projekts
	Iebildums
Ņemot vērā, ka papildu finansējums 2025.gadam vēl tikai būs pieprasāms likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā, lūdzam precizēt vai svītrot plāna projektā 2. sadaļas “Diasporas pilsoniskās un politiskās līdzdalības veicināšana” 16.lp. norādīto informāciju par papildus pieprasīto valsts budžeta finansējumu prioritārajiem pasākumiem.
Piedāvātā redakcija
-
	Zinta Vilcāne (FM)

	4.
	Plāna projekts
Plāna projekts
	Iebildums
Lūdzam precizēt plāna projektā IV. sadaļas “Ietekmes novērtējums uz valsts un pašvaldību budžetu” tabulā norādīto kopējā finansējuma apmēru, lai tas atbilstu zemāk sadalījumā pa ministrijām un pasākumiem norādītā finansējuma summai. Papildus lūdzam korekti norādīt kopējo finansējumu Kultūras ministrijas budžeta apakšprogrammā 26.02.00 "Diasporas pasākumu īstenošana" 2026.gadam kolonnā "Vidēja termiņa budžeta ietvara likumā plānotais finansējums", kā arī 2025., 2026.gadam un turpmāk ik gadu (ja pasākuma izpilde nav terminēta) kolonnā "Nepieciešamais papildus finansējums", attiecīgi precizējot kopējo Kultūras ministrijas finansējumu, un svītrot no tabulas Iekšlietu ministriju  un Centrālajās vēlēšanu komisijas budžeta programmu 03.00.00 “Pašvaldību vēlēšanas”.
Piedāvātā redakcija
-
	Zinta Vilcāne (FM)

	5.
	Plāna projekts
Plāna projekts
	Iebildums
Lūdzam plāna projekta IV sadaļas “Ietekmes novērtējums uz valsts un pašvaldību budžetu” tabulā 2.2.1., 4.2.3. un 4.2.5. pasākumiem norādīt budžeta programmas/apakšprogrammas, kurās plānots vai būs nepieciešams papildu finansējums, kā arī 2.2.1. pasākumam lūdzam norādīt pasākuma realizācijai budžeta resorā “Ministru kabinets” plānoto finansējumu 2024. -2026.gadam. Vienlaikus atzīmējam, ka saskaņā ar kopsavilkumā norādīto informāciju 4.2.3. pasākumam finansējums ir plānojams Sabiedrības integrācijas fonda budžetā.
Piedāvātā redakcija
-
	Zinta Vilcāne (FM)

	6.
	Plāna projekts
Plāna projekts
	Iebildums
Lūdzam precizēt plāna projekta pielikuma “Detalizēts aprēķins Plānā iekļauto uzdevumu īstenošanai nepieciešamajam papildu finansējumam” tabulā norādīto kopējā finansējuma apmēru nepieciešamajam papildus finansējumam 2025. un 2026. gadā, lai tas atbilstu zemāk sadalījumā pa ministrijām un pasākumiem norādītā finansējuma summai.
Piedāvātā redakcija
-
	Zinta Vilcāne (FM)

	7.
	Plāna projekts
Plāna projekts
	Iebildums
VARAM budžetā pieejamais finansējums pasākumam “Diasporas likuma normu īstenošanai (Atbalsta pasākums remigrācijas veicināšanai “Reģionālās remigrācijas koordinators)” 643 529 euro apmērā, tai skaitā programmā 30.00.00 "Attīstības nacionālie atbalsta instrumenti" 40 563 euro un programmā 31.00.00 "Atbalsts plānošanas reģioniem" 602 966 euro. Vēršam uzmanību, ka kopš brīža, kad finansējums šim pasākumam tika piešķirts (kā pilotprojekts 2018.gadā un kā pastāvīgs finansējums no 2019.gada), tas ikgadēji netiek apgūts pilnā apmērā, piemēram, saskaņā ar VARAM sniegto skaidrojumu, iesniedzot valsts budžeta izpildes analīzi par 2022.gada 12 mēnešiem, šī pasākuma finansējuma neizpilde 2022.gadā programmā 31.00.00 "Atbalsts plānošanas reģioniem" ietvaros bija 339 518 euro, tātad vairāk kā 50% no pieejamā finansējuma netika izmantota paredzētajam mērķim. Ņemot vērā minēto, lūdzam plāna projektā sniegt skaidrojumu, kādēļ no 2025.gada VARAM tiek noteikta vajadzība papildu valsts budžeta finansējumam 430 000 euro apmērā ik gadu, neizskatot iespēju par jau pieejamā finansējuma pārdali starp pasākumiem.
 
Piedāvātā redakcija
-
	Ilze Kote (FM)

	8.
	Plāna projekts
Plāna projekts
	Priekšlikums
Lūdzam Plāna III sadaļas “Veicamie pasākumi, darbības rezultāti un rezultatīvie rādītāji” 3.1.2. - 3.1.5.pasākumam norādīt plānoto izdevumu finansēšanas avotu.
Piedāvātā redakcija
-
	Zinta Vilcāne (FM)

	9.
	Plāna projekts
Plāna projekts
	Priekšlikums
Plāna (41.lpp) 4.1.2. apakšpunktā paredzēts uzlabot reimigrācijas tīmekļa vietni, t.sk. iekļaujot saistīto informāciju no NVA, VID un citām institūcijām.  Lūdzam papildināt plāna projektu ar detalizētāku informāciju  par to, kāda veida informāciju ir plānots iekļaut no VID.
Piedāvātā redakcija
-
	Aleksandrs Savickis (VID)

	10.
	Plāna projekts
Plāna projekts
	Priekšlikums
Lūdzam papildināt plāna projekta sadaļu "III  Veicamie pasākumi, darbības rezultāti un rezultatīvie rādītāji" uzdevumu/ pasākumu Nr.4.1.1. ar zemsvītras atsauci attiecībā par EURES. Vēršam uzmanību, ka atbalsts EURES tīkla darbības nodrošināšana Latvijā ietvaros tiek sniegts no Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.4. pasākuma "EURES tīkla darbības nodrošināšana Latvijā". 4.3.3.4. pasākuma "EURES tīkla darbības nodrošināšana Latvijā" plānotais un pieejamais kopējais attiecināmais finansējums ir 1 485 000 euro, t.sk. ESF+ finansējums – 1 262 250 euro un valsts budžeta līdzfinansējums – 222 750 euro. Pasākumā  izmaksas ir attiecināmas no 2023. gada 1. decembra, bet ne ilgāk kā līdz 2029. gada 31. decembrim. 
Piedāvātā redakcija
-
	Elīna Zariņa (FM)

	11.
	Plāna projekts
Plāna projekts
	Priekšlikums
Lūdzam papildināt plāna projekta 4.sadaļu "Atbalsts remigrācijai" ar informāciju un atsauci sadaļā "Attiecināmie politikas plānošanas dokumenti:...", par remigrācijas jautājumiem, minot arī tādu plānošasnas dokumentu kā Nacionālais attīstības plāns 2021.–2027. gadam (turpmāk – NAP2027) un tajā iekļautajiem Rīcības virziena uzdevumiem.
Piedāvātā redakcija
Piemēram (informācija no NAP2027 indikatīvais investīciju projektu kopums - excel datnes*):
1) NAP2027 uzdevums Nr. 105 "Remigrācijas veicināšana, attīstot visaptverošu un visā Latvijā vienotu atbalsta sistēmu remigrējošo personu un ģimeņu iekļaušanai". Pasākums "Remigrāciju veicinoši pakalpojumi, atbalsts remigrējošo ģimeņu piedrīgo integrācijai".
2) NAP2027 uzdevums Nr. 179 "Preventīvi un intervences pasākumi izglītības pārtraukšanas riska samazināšanai un pasākumi sociālai integrācijai (skolas, atbalsta personāla, vecāku un institūciju savstarpējā sadarbība; sociālo dzīves prasmju attīstība; atbalsta personāla piesaiste; individualizēts mācību atbalsts; agrīnā izglītības vajadzību diagnostika; nelabvēlīgā situācijā nonākušu jauniešu atbalsts)". Pasākums "Integrēta "skola-kopiena" sadarbības programma atstumtības riska mazināšanai izglītības iestādēs".
3) NAP2027 uzdevums Nr. 220 "Darbaspēka remigrācijas un kvalificēta ārvalstu darbaspēka un talantu piesaistes sekmēšana, nepieļaujot darba vietu kvalitātes mazināšanos". Pasākums "Nodrošināt EURES tīkla darbību".

*https://www.pkc.gov.lv/index.php/lv/nap2027 
	Elīna Zariņa (FM)

	12.
	Plāna projekts
Plāna projekts
	Priekšlikums
Aicinām izvērtēt, vai plāna projekta sadaļa "Latviskās identitātes un piederības sajūtas Latvijai stiprināšana, latviešu valodas un kultūras saglabāšana ārpus Latvijas" nebūtu papildināma arīdzan ar "Sidrabene” (Sidrabenes Latviešu Atpūtas un Rekreācijas Centrs) Kanādā, kas ir Kanādas latviešu sabiedrības neatņemama sastāvdaļa, kur notiek latviešu bērnu vasaras, ziemas nometnes, koncerti,  tautas deju svētki, dziesmu svētki, utt. Tāpat, vai nebūtu pieminams arī Kanādas Latviešu Centrs Toronto.
*https://sidrabene.ca/ 
Piedāvātā redakcija
-
	Elīna Zariņa (FM)

	13.
	Plāna projekts
Plāna projekts
	Priekšlikums
Lūdzam precizēt plāna projekta sadaļu "Izmantoto saīsinājumu saraksts" attiecībā uz "ESF" un "ESF+". Skat. piedāvātās redakcijas.
ESF –  Eiropas Sociālais fonds (Eiropas Savienības struktūrfondu un Kohēzijas fonda 2014.-2020. gada plānošanas periodā);
ESF+ - Eiropas Sociālais fonds Plus (Eiropas Savienības fondu 2021.-2027. gada plānošanas periodā).
Papildus lūdzam papildināt plāna projekta sadaļu "Izmantoto saīsinājumu saraksts" ar saīsinājumu "EURES", t.i. Eiropas nodarbinātības dienestu (European Employment Services) sadarbības tīkls (turpmāk – EURES).

 
Piedāvātā redakcija
-
	Elīna Zariņa (FM)



